Diari Oficial de la Generalitat Valenciana


Sumari del DOGV 3852, del 06-10-2000 (2000/7756)

ORDRE de 7 de setembre de 2000, del conseller d'Indústria i Comerç, per la qual es regulen els preus públics per la venda de determinades publicacions.
-------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/09/07/(3)/dof/vci/html**

### Dades del document

Número de DOGV
:   3852

Data del DOGV
:   06-10-2000

Secció del DOGV
:   I. DISPOSICIONS GENERALS

Número del document
:   2000/7756


Data del document
:   07-09-2000

Organisme emissor
:   Conselleria d'Indústria i Comerç

Tipus de document
:   Ordre

Descriptors 

:   * Conselleria Indústria i Comerç
    * legislació
    * publicació
    * llista de preus
    * indústria del llibre
    * fixació de preus

ORDRE de 7 de setembre de 2000, del conseller d'Indústria i Comerç, per la qual es regulen els preus públics per la venda de determinades publicacions. [2000/X7756]
  
El Decret 73/1991, de 13 de maig, del Consell de la Generalitat Valenciana, estableix el règim general aplicable als preus públics de la Generalitat Valenciana, i també el procediment de fixació i aprovació de les quanties d'aquests.
  
Per la seua part, els decrets 227/1991, de 9 de desembre, i 159/1992, de 28 de setembre, del Consell de la Generalitat Valenciana, estableixen la relació de béns, serveis i activitats susceptibles de ser retribuïts mitjançant preus públics, entre els quals està la venda de publicacions de cada conselleria.
  
Per tot això anterior, de conformitat amb el que s'estableix en l'article 35 e) de la Llei 5/1983, de 30 de desembre, de Govern Valencià, i en l'article 3.2. del Decret 73/1991, del Consell de la Generalitat Valenciana, després de l'elaboració de la memòria economicofinancera prèvia de la qual es desprèn que els preus proposats cobreixen el cost del lliurament de béns que amb ells es remunera, i a la vista de l'informe favorable expedit per la Direcció General de Tributs de la Conselleria d'Economia i Hisenda,
  
ORDENE
  
Article 1. Objecte
  
La present ordre té per objecte la regulació del règim aplicable als preus públics que ha de percebre la Conselleria d'Indústria i Comerç per la venda de publicacions a què fa referència l'article 4 d'aquesta ordre.
  
Article 2. Pressupost de pagament
  
Constitueix el pressupost de pagament dels preus públics objecte de la present ordre l'adquisició mitjançant preu de les publicacions a què al·ludeix l'article anterior.
  
Article 3. Obligats al pagament
  
Són subjectes obligats al pagament dels preus públics regulats en la present ordre els adquiridors de les publicacions a què fa referència l'article següent.
  
Article 4. Quanties
  
1. Els preus públics objecte de la present ordre s'exigiran de conformitat amb el que s'ha disposat en el següents quadre de tarifes:
  
Publicació PTA/Unitat (IVA inclòs)
  
El tiempo compartido: la nueva Ley sobre
  
Derechos de Aprovechamiento por turno de
  
Bienes Inmuebles de Uso Turístico 1002 FGV (12,02 euros)
  
Projectes d'educació del consumidor 2.500 PTA (15,03 euros)
  
2. Als preus públics a què fa referència l'apartat anterior, s'aplicarà el tipus de l'Impost sobre el Valor Afegit vigent en el moment d'efectuar-se la venda de les publicacions.
  
Article 5. Exigibilitat i pagament
  
L'obligació de pagament dels preus regulats en aquesta ordre es produirà quan s'adquirisquen les publicacions a què al·ludeix l'article anterior.
  
No obstant això que s'ha disposat en l'apartat anterior, en el supòsit de comandes per correu, telefòniques o per qualssevol altres mitjans de comunicació, el preu s'exigirà per endavant quan es formule la corresponent sol·licitud, per a la qual cosa es requerirà acreditar el pagament anticipat prèviament al lliurament de les publicacions.
  
DISPOSICIÓ FINAL
  
La present ordre entrarà en vigor l'endemà de la seua publicació en el Diari Oficial de la Generalitat Valenciana.
  
València, 7 de setembre de 2000
  
El conseller d'Indústria i Comerç,
  
FERNANDO V. CASTELLÓ BORONAT


Còpia Permalink ELI